Gandia emet una ordre de rehabilitació forçosa als propietaris de l'edifici situat davant del Palau Ducal
12 novembre 2021

## Gandia emet una ordre de rehabilitació forçosa als propietaris de l'edifici situat davant del Palau Ducal12 novembre 2021Última actualització: 12 novembre 2021

![](../gestion/img/5bd6fd7ea2bdf910c25f79414dac87000189216039553bd223d02518b535fecb.jpg)  
  

L'Ajuntament de Gandia des de l'àrea d'Urbanisme ha emès una ordre de rehabilitació forçosa dirigida a l'empresa propietària dels edificis situats al carrer Duc Alfons el Vell 6, 8 i 10, cantonada Alexandre VI, 7, 9 i 11.  
Una mesura adreçada a preservar aquests immobles que es troba a l'entorn d'un bé d'interés cultural com és el Palau Ducal.

Es tracta d'un complicat procés administratiu que ja es va iniciar l'any 1998 i que ha permés que s'hagen adoptat per part dels antics propietaris mesures necessàries per a garantir l'estabilitat i la seguretat de les edificacions.  
En data 20 de desembre de 2018 una Sentència del Jutjat Contenciós Administratiu número 4 de València va reconéixer la situació legal de ruïna de l'immoble. Després d'aquesta sentència el consistori ha iniciat diversos procediments sancionadors contra els propietaris del dit immoble.

D'aquesta manera, s'ha acordat sol·licitar al propietari que sol·licite la llicència d'edificació en un termini màxim de dos mesos advertint que en cas de no sol·licitar la llicència, s'aplicaran mesures com ara la minoració de l'aprofitament fins a un 50% o la declaració de l'immoble en règim d'edificació forçosa.